נשי ובנות חב"ד

ארגון נשי ובנות חב"ד (מכונה בקיצור: נשי חב"ד) הוא הארגון עולמי של נשות חב"ד. לארגון מאות סניפים ברחבי העולם, בעיקר בישראל ובארצות הברית. הארגון מפעיל את תנועות הנוער 'בת מלך' ו'בנות חב"ד', את ארגון הסיוע ליולדות 'שפרה ופועה' ומיזמים נוספים. הארגון נוסד בשנת תשי"ב, 1952 בניו יורק על ידי הרבי מנחם מנדל שניאורסון, זמן קצר לאחר שמונה למנהיג תנועת חב"ד. הארגון היה ראשון מסוגו במגזר החרדי, בכך שהתמקד בנשים עצמן, ומטרותיו לא היו גיוס כספים או פעילויות עזר לארגונים הגבריים. והיה בין ארגוני הנשים הראשונים שקמו בארצות הברית. מטרת הארגון היא העצמה נשית, בין השאר באמצעות לימודי תורה וחסידות. הרבי חלק נחרצות על עמדתם של זרמים מסוימים ביהדות שיש להגביל את לימוד התורה לגברים בלבד, וטען כי הלימוד הנשי של תורה וחסידות מספק תוכן ומשמעות לדרך החיים היהודית הנשית, על ידי הדגשת התפקידים והכוחות הנשיים הייחודיים. בנוסף מפעיל הארגון תוכניות להבאת יופי התורה והמצוות לידיעתם של אחרים, בעיקר נשים ובנות, חסרות רקע יהודי או תורני. הרבי ייחס חשיבות רבה להתפתחות הארגון, ואף השתתף בעצמו בוועידות השנתיות של הארגון שנערך בבית מדרשו שבניו יורק הארגון מפעיל סמינרים ותוכניות עולמיות לבנות מגיל בית הספר ועד זקנה. מתנועת נוער והדרכת כלות, ועד פעילויות ושיעורים לקשישות. במאות קהילות ברחבי העולם, ארגון נשי חב"ד נותן חסותו ל"שבוע האישה היהודייה". אלפי נשים מכל גוני הקשת נפגשות יחד בוועידות של נשי חב"ד כדי ללמד וללמוד, לתת ולקבל השראה, ולשמוע את האג'נדה של הארגון שנקבעה עבור השנה הקרובה. חטיבת בנות חב"ד, מארגנת פעילויות מקבילות עבור בנות בגילאים צעירים. מטה הארגון בישראל פועל במרכז צעירי אגודת חב"ד בכפר חב"ד, ומחולק ל-12 מחלקות, הפונות לנשים בכל הגילאים והתקופות. כל בנות חב"ד בישראל חברות בארגון או במיזמי הבת. הארגון מפעיל פעילות תרבותית וחברתית ענפה לנשות ובנות חב"ד בישראל, ופעם בשנה מקיים כנס ארצי לכלל הפעילות והחברות בארגון. הארגון מעודד ומפעיל פעילות חינוכית, ומפגשי יהדות לנשים, שבהם הנשים לומדות מתורת החסידות ועורכות התוועדויות. הארגון מפעיל גם את: הקרן הארצית ליולדת הוקמה על ידי ארגון שפרה ופועה בשיתוף עם ארגון נשי ובנות חב"ד בארץ הקודש בשנת תשנ"ה על מנת לממן ליולדת עזרה במצרכי מזון וארגון הבית, ומימון ימי נופש. בראש הארגון עומדת הגברת ציפורה הבר. כינוס נשי ובנות חב"ד הארצי, מתקיים מדי שנה בחופשת הקיץ, וכנס נוסף במתכונת צנועה יותר בסמיכות לכ"ב שבט. שיר לשבת, מסרון שבועי עם תכנים נשיים חסידיים להפצה בוואטצאפ. בצוותא, כתיבת ספר תורה על ידי כל נשי ובנות חב"ד בארץ לרגל 30 שנה להסתלקות הרבנית חיה מושקא שניאורסון. מכון צופיה, כנסי 'בואי כלה' לנערות בתקופת השידוכים והחתונה, ימי עיון למדריכות כלות, ועוד, בראשות מרת אסתר ירוסלבסקי. קייטנופש, ארגון ימי מרגוע באווירה חסידית ומעצימה, בראשות מרת חדווה סגל. מאירות עולם, יצור מיתוג והפצת ערכות נרות שבת במחיר מסובסד לחלוקה, וארגון מבצעי עידוד לבנות ונערות, בניהול מרת צביה רוזנשיין. מידי מספר שנים מתקיימות בחירות לתפקיד יו"ר הארגון[דרוש מקור] נבחרה בשנת התשע"ט (2019) הגב' מלכה טברדוביץ. הנהלת הארגון בישראל מרת מלכה טברדוביץ - יו"ר הארגון מרת שרה זילברשטרום מרת ציפורה וישצקי מרת חדווה סגל מרת יוכבד שניאורסון נשי חב"ד מפעילות ארגון עזרה ליולדות בשם 'שפרה ופועה' התומך מדי שנה באלפי יולדות. הארגון הוקם בשנת תשל"ז בהוראת הרבי מלובביץ' על ידי הרב שלמה מיידנצ'יק ורבו של כפר חב"ד דאז הרב מרדכי שמואל אשכנזי. הפעילות כוללת הכנת ארוחות חמות ליולדות ולמשפחותיהן, שירותי שמרטפות בהתנדבות לילדיהן של היולדות ולעיתים גם סיוע במשק הבית ועוד. אחת המטרות המרכזיות של הארגון היא עידוד הילודה. פעם בשנה במוצאי שבת פרשת שמות מקיים הסניף המרכזי שבכפר חב"ד כנס הצדעה לארגון. רבעון 'די אידישע היים' הוא ביטאון שיוצא לאור על ידי 'נשי ובנות חב"ד' בשפת היידיש והאנגלית. העלון נכתב על ידי נשים והוא מיועד לנשים, הרבי נהג להגיה בקביעות את העלון לפני הוצאתו לאור - וזאת כדי לבטא את החשיבות שהוא ייקר למעמד האישה. שמו של העלון בתרגום לעברית הוא 'הבית היהודי'. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תנועת הנוער "בת מלך" מיועדות לבנות ונערות עד גיל 14. המדריכות הן תלמידות הכיתות ט' עד י"ב. במסגרת הפעילות, הבנות מחולקות לקבוצות לפי שכבות גיל, לכל כיתה - קבוצה עם מדריכה משלה. פעם או פעמיים בשבוע מתאספות הבנות בשעות אחר הצהריים לפעילות חווייתית. מדי שנה מתקיים 'כנס בת מלך' (בדרך כלל בתאריך פטירתה של הרבנית חיה מושקא שניאורסון, אשת הרבי מנחם מנדל שניאורסון) בבנייני האומה בירושלים. לכנס מגיעות הבנות מכל הסניפים בארץ יחד עם המדריכות או המורות שלהן בבית הספר. לכל כנס יש נושא משלו והוא מוצג בצורה אומנותית על במה בשילוב מסכים. התוכנית כוללת הצגות, ריקודים של סניפים נבחרים, נאומים, אמירת 12 הפסוקים, והחלטות טובות. בשנת 2014 הפכה תנועת הנוער לארגון נוער רשמי המוכר מטעם משרד החינוך, כאשר התאחדה עם ארגונים נוספים לעמותה בשם "ארגון נוער חב"ד": בת מלך, הפנסאים - צבאות ה' ומועדון המעשים הטובים. אתר האינטרנט הרשמי של ארגון נשי ובנות חב"ד בישראל הרבי משתתף בכינוס השנתי של נשי ובנות חב"ד בשנת ה'תשמ"א הנשים בחב"ד אתר בית חב"ד ד"ר יצחק קראוס, תפקידן של הנשים במשנת הרבי, אתר חב"ד אינפו, י"ט שבט התשס"ט (13 בפברואר 2009) נשי ובנות חב"ד, פורטל קהילתי ארגון בנות חב"ד, דף שער בספרייה הלאומית אלדד וייל, הפמיניזם של הרבי מלובביץ', באתר ynet, 25 ביוני 2009 אלדד וייל, תחילתה של תקופת הנשים, נשים ונשיות במשנתו של הרבי מלובביץ'. עמודים 65-69 ספר היום יום, שושלת היחס, מדור ז, תולדות הרבי מליובאוויטש. הוצאת ספרים קה"ת, תשי"ג. הנשים בחב"ד אתר בית חב"ד. אודות ההקמה ראה: שניאור זלמן ברגר, 'הפרטיזן', כפר חב"ד 2005 תשס"ה. פרק יא, עמודים 107-111. רגעים נצחיים: נשי ובנות חב"ד, 15 במאי 1988. שיחה לנשים, 28 במאי 1988. 6,000 נשות חב"ד רוצות "לקדש" את היכל נוקיה, באתר ynet, 2 ביולי 2009 ראו גם במבוא ל"אלבום חב"ד" בהוצאת אגודת חסידי חב"ד בארצנו הקדושה (ע"ר) - ה'תשס"ט (2008), מצוטט באתר צעירי חב"ד בישראל יצחק טסלר, נשות חב"ד יגיעו לנוקיה כדי ליצור שיא עולמי בלימוד תורה משותף, באתר nrg‏, 29 ביוני 2009 ספר "הקטר של חב"ד" עמ' 155 - 156 הרבי מליובאוויטש - "פמיניזם יהודי" - ד"ר סוזן הנדלמן מספרת על הגהת הרבי, סרטון באתר יוטיוב בכל שנה, ישנו נושא שנתי ביחד עם המנון מקפיץ ולוגו, בנוסף לכך יש גם המנון קבוע שלא מתחלף. בשנות הממ"ים הרבי הורה כיצד לעצב את לוגו 'בת מלך' ובשנת ה'תשע"ז בקיץ בחרו החברות בבת מלך את הלוגו המחודש, על בסיס הלוגו הישן מופיע באתר רשות התאגידים